સ્ટોરી: શબાના ખાન(તાપસી પન્નુ)નું બાળપણ પોતાના ઘરમાં કંકાસ જોઈને વીત્યું. શબાનાની માતાએ લવ મેરેજ કર્યા હતા, પણ લગ્ન પછી તેનું જીવન બરબાદ થઈ ગયું. શબાનાના પિતા તેની હાજરીમાં જ તેની માતાને મારતા હતા અને તેની માતા હંમેશા મદદ માટે તેની શબાનાને બોલાવતી હતી. એક દિવસ શબાનાએ તેના પિતાના માથા પર એવી રીતે માર માર્યો કે તેના પિતા ત્યાં જ મૃત્યુ પામ્યા. શબાનાને જુવેનાઈલ કોર્ટે બે વર્ષની સજા આપી. સ્પેશિયલ ટાસ્ક ફોર્સના ચીફ રણવીર સિંહ(મનોજ બાજપેયી)ની નજર તે સમયથી જ શબાના પર હતી, જ્યારે તેણે તેના પિતાને માર્યા હતા. કોલેજ સ્ટડી દરમિયાન શબાનાએ જૂડો શીખ્યું અને અનેક જૂડો કોમ્પિટિશનમાં ભાગ લીધો.